《青苔篇》
宋代·曹勋

陵陆变沧海，复作清浅流。
扶疎蕊渊桂，先惊蒲柳秋。
姑苏台未乾，坐见麋鹿游。
秦皇正游览，黄屋指沙丘。
乃知晞朝露，不必潜蛟虬。
桀跖岂庸陋，比德惭蜉蝣。
夷齐苦葵藿，垂誉贤伊周。
贫贱未必污，邪辟深可羞。
愚智混生死，善恶观其田。
昧死尚役役，身外滋旁求。
君不见当年梨园歌舞人，歌声未歇生白头。
及时游衍且行乐，莫教日入辞高楼。
请君试诵青苔篇，令君一诵忘百忧。

作者简介：曹勋（1098—1174）字公显，一字世绩，号松隐，颍昌阳翟(今河南禹县)人。宣和五年(1123)，以荫补承信郎，特命赴进士廷试，赐甲科。靖康元年(1126)，与宋徽宗一起被金兵押解北上，受徽宗半臂绢书，自燕山逃归。建炎元年(1127)秋，至南京(今河南商丘)向宋高宗上御衣书，请求召募敢死之士，由海路北上营救徽宗。当权者不听，被黜。绍兴十一年(1141)，宋金和议成，充报谢副使出使金国，劝金人归还徽宗灵柩。十四年、二十九年又两次使金。孝宗朝拜太尉。著有《松隐文集》、《北狩见闻录》等。他的诗比较平庸，但有几首使金诗颇值得注意。